“เยลเลน” คาดเศรษฐกิจสหรัฐยังฟื้นตัว เอื้อต่อการปรับขึ้นดอกเบี้ย
“เยลเลน” คาดเศรษฐกิจสหรัฐยังฟื้นตัวอย่างต่อเนื่อง เอื้อต่อการปรับขึ้นดอกเบี้ยอย่างค่อยเป็นค่อยไป
4 ก.ค. 2559

นางเจเน็ต เยลเลน ประธานธนาคารกลางสหรัฐ (เฟด) ได้กล่าวสุนทรพจน์ที่สภาฝ่ายกิจการโลกแห่งฟิลาเดลเฟีย (World Affairs Council of Philadelphia) โดยคาดว่าเศรษฐกิจสหรัฐจะฟื้นตัวอย่างต่อเนื่อง พร้อมกับระบุว่า เฟดยังคงพิจารณาว่าการปรับขึ้นอัตราดอกเบี้ยอย่างค่อยเป็นค่อยไปนั้น เป็นเรื่องที่เหมาะสม
ทั้งนี้ นางเยลเลนกล่าวว่า เธอเชื่อว่าเป็นเรื่องเหมาะสมที่เฟดจะค่อยๆปรับลดขนาดการผ่อนคลายนโยบายการเงิน เมื่อพิจารณาจากความแข็งแกร่งของตลาดแรงงานและเงินเฟ้อที่ยังคงปรับตัวขึ้นเข้าใกล้ระดับเป้าหมายของเฟด
การแสดงความเห็นล่าสุดของนางเยลเลนนั้น มีความสอดคล้องกับถ้อยคำที่ได้แถลงต่อคณะกรรมาธิการบริการการเงินประจำสภาผู้แทนราษฎรสหรัฐในวันนี้ หลังแถลงต่อคณะกรรมาธิการการธนาคารประจำวุฒิสภาสหรัฐเมื่อวันที่ 22 มิ.ย.ที่ผ่านมาว่า เศรษฐกิจกำลังดีดตัวขึ้น ขณะที่ผู้บริโภคเพิ่มการใช้จ่าย พร้อมกับกล่าวว่าการอ่อนตัวของการจ้างงานในช่วงที่ผ่านมา เป็นสิ่งที่เกิดขึ้นเพียงชั่วคราว